वास्तव (चित्रपट)

वास्तव: द रिॲलिटी हा १९९९ चा भारतीय हिंदी-भाषेतील ॲक्शन चित्रपट  आहे जो महेश मांजरेकर लिखित आणि दिग्दर्शित आहे. हा त्याच्या दिग्दर्शनाच्या पदार्पण चित्रपट आहे, ज्यात संजय दत्त, नम्रता शिरोडकर आणि संजय नार्वेकर मुख्य भूमिकेत आहेत तर मोहनीश बहल, परेश रावल, रीमा लागू, आणि शिवाजी साटम यांच्या साहाय्यक भूमिकेत आहेत.

वास्तवचे प्रमोशन "द रिॲलिटी" या टॅग-लाइनने करण्यात आले होते, ज्यामध्ये मुंबईच्या अंडरवर्ल्डमधील जीवनातील कठोर वास्तवांचा उल्लेख होता. हा चित्रपट मुंबईतील अंडरवर्ल्ड गँगस्टर छोटा राजनच्या जीवनावर आधारित असल्याचे म्हटले जाते.

७ ऑक्टोबर १९९९ रोजी प्रदर्शित झालेल्या वास्तवला समीक्षकांकडून सकारात्मक प्रतिसाद मिळाला, ज्यामध्ये दत्तच्या अभिनयाचे कौतुक करण्यात आले, जो त्याच्या कारकिर्दीतील सर्वोत्तम चित्रपट मानला जातो. देशांतर्गत आणि परदेशी बॉक्स ऑफिसवर ह्याला मोठे व्यावसायिक यश मिळाले.

४५ व्या फिल्मफेर पुरस्कारांमध्ये, वास्तवला सर्वोत्कृष्ट चित्रपट, सर्वोत्कृष्ट दिग्दर्शक (मांजरेकर), सर्वोत्कृष्ट सहाय्यक अभिनेता (नार्वेकर) आणि सर्वोत्कृष्ट सहाय्यक अभिनेत्री (लागू) मिळून ६ नामांकने मिळाली आणि त्याने २ पुरस्कार जिंकले - सर्वोत्कृष्ट अभिनेता (दत्त) आणि फिल्मफेर विशेष पुरस्कार (मांजरेकर).

या चित्रपटाची तेलुगूमध्ये भवानी (२०००), कन्नडमध्ये भगवान दादा (२०००) आणि तमिळमध्ये डॉन चेरा (२००६) अशी पुनर्निर्मिती करण्यात आली.  त्यानंतर २००२ मध्ये हथियार हा सिक्वेल आला.

 संगीत 

 संदर्भ 

वर्ग:इ.स. १९९९ मधील हिंदी चित्रपट
वर्ग:भारतातील पोलिस विभागाचे काल्पनिक चित्रण
वर्ग:महेश मांजरेकर दिग्दर्शित चित्रपट